R. Hør ring for Tilladelse til at gøre Brug af Fyrberetningerne 

 i dette Øjemed. Paa andet Sted i Afhandlingen citerer jeg 

 nogle ikke offentliggjorte Arbejder af denne Forenings Formand, 

 E. Lehn Schiøler, og for fuld Udnyttelse af dennes rige Er- 

 faring er jeg megen Tak skyldig. 



Fil. kand. Hjalmar Rendahl, Stockholm, der har vist mig 

 en enestaaende Velvilje ved at meddele mig om Lærketræk i 

 Sverige, beder jeg ad denne Vej modtage min Tak. 



Endelig har paa mangfoldige Maader andre hjulpet mig ved 

 stedse at vise den største Interesse for dette mit Arbejde og 

 derved staaet mig bi med Raad og Daad ; herfor takker jeg 

 Ingeniør, cand. polyt. Kuhlman, Hillerød, Overlæge Helm s, 

 Nakkebøllefjord, Frøken E. Madsen, ibidem, mag. scient. 

 Poul Jespersen og stud. mag. Å. Vedel Tåning, Kjøben- 

 havn. 



En Forudsætning for en Omtale af Lærketræk hen over 

 Landet, baseret paa Fyrberetningerne, er naturligvis, at denne 

 Fugl overhovedet viser sig ved Fyrene, og at den falder i et 

 nogenlunde rimeligt Antal. Mange Fugle trækker som bekendt 

 kun ved Dagslys, hvorfor man ad denne Vej intet kan erfare 

 om Trækket. Lærken hører ikke til disse Fugle. Derfor har 

 jeg valgt at begynde med den, fordi den viser sig saa over- 

 ordentlig talrigt ved Fyrene hvert Aar, baade Foraar og Efter- 

 aar , optræder endog enkelte Aar i særlig store Mængder, hvad 

 naturligt maa øge Interessen for Problemerne ved denne Fugls 

 Træk. Endelig er Lærken ogsaa en saa almindelig kendt Fugl, 

 at det maaske af den Grund ogsaa er berettiget at begynde 

 med den. 



Med det Kendskab, man har til Lærkens Udbredelse i de 

 europæiske Lande rundt om os, maa man paa Forhaand være 

 berettiget til at antage, at der gaar et livhgt Træk over vort 

 Land. Lærken er maaske en af de Fugle, der viser sig aller 

 hyppigst ved Fyrene; paa Højde med den kommer i alle Til- 

 fælde kun Sangdrosler og Vindrosler, og op derimod Stæren, 

 Hvert Foraar paa Optrækket falder der Lærker ved Fyrene, af 

 hvilke saa en Del indsendes til Museet; det samme sker natur- 

 ligvis om Efteraaret paa Nedtrækket, ogsaa her falder og ind- 

 sendes Fugle. Man skulde mene, at dette Materiale maatte 

 kunne give en Del Oplysninger om Trækket: Hvor det fore- 



1* 



